DECIZIA COMISIEI
din 8 mai 2007
privind asistența financiară pentru anul 2007 din partea Comunității pentru anumite laboratoare comunitare de referință acționând în sectorul sănătății animale și al animalelor vii
[notificată cu numărul C(2007) 1930]
(Numai versiunile în limbile daneză, engleză, franceză, germană, spaniolă și suedeză sunt autentice)
(2007/336/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 28 alineatul (2),
având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2), în special articolul 32 alineatul (7),
întrucât:
(1)
În temeiul articolului 28 alineatul (1) din Decizia 90/424/CEE, laboratoarele comunitare de referință din sectorul sănătății animale și al animalelor vii pot beneficia de ajutor comunitar.
(2)
Regulamentul (CE) nr. 1754/2006 al Comisiei din 28 noiembrie 2006 de stabilire a normelor de acordare a asistenței financiare comunitare laboratoarelor comunitare de referință pentru hrana pentru animale, produse alimentare și sectorul sănătății animale (3) prevede că asistența financiară din partea Comunității se acordă în cazul în care programele de lucru aprobate sunt puse în aplicare în mod eficient, iar beneficiarii comunică informațiile necesare în anumite termene limită.
(3)
În conformitate cu articolul 2 din Regulamentul (CE) nr. 1754/2006, colaborarea dintre Comisie și laboratoarele comunitare de referință este stabilită în cadrul unui acord de parteneriat bazat pe un program multianual de lucru.
(4)
Comisia a evaluat programele de lucru și estimările bugetare corespunzătoare pentru anul 2007 înaintate de laboratoarele comunitare de referință.
(5)
În consecință, ar trebui acordată asistență financiară comunitară laboratoarelor comunitare de referință desemnate să exercite funcțiile și să îndeplinească obligațiile prevăzute în următoarele acte:
-
Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (4);
-
Directiva 92/66/CEE a Consiliului din 14 iulie 1992 de stabilire a măsurilor comunitare de combatere a maladiei de Newcastle (5);
-
Directiva 92/40/CEE a Consiliului din 19 mai 1992 de introducere a măsurilor comunitare de combatere a gripei aviare (6);
-
Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului (7);
-
Directiva 93/53/CEE a Consiliului din 24 iunie 1993 de stabilire a unor măsuri comunitare minime pentru controlul anumitor boli ale peștilor (8);
-
Directiva 95/70/CE a Consiliului din 22 decembrie 1995 privind introducerea unor măsuri comunitare minime de control al anumitor boli ale moluștelor bivalve (9);
-
Directiva 92/35/CEE a Consiliului din 29 aprilie 1992 de stabilire a normelor de control și a măsurilor pentru combaterea pestei cabaline africane (10);
-
Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine (11);
-
Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (12);
-
Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (13);
-
Decizia 96/463/CE a Consiliului din 23 iulie 1996 privind desemnarea organismului de referință însărcinat să contribuie la uniformizarea metodelor de testare și de evaluare a rezultatelor bovinelor reproducătoare de rasă pură (14);
-
Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE și 91/665/CEE și de modificare a Directivei 92/46/CEE (15);
-
Regulamentul (CE) nr. 882/2004 aplicabil brucelozei.
(6)
Asistența financiară pentru funcționarea și organizarea de seminarii de către laboratoarele comunitare de referință ar trebui să fie, de asemenea, în conformitate cu normele privind eligibilitatea stabilite de Regulamentul (CE) nr. 1754/2006.
(7)
În conformitate cu articolul 3 alineatul (2) litera (a) din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (16), eradicarea bolilor la animale și programele de control (măsuri veterinare) se finanțează din Fondul European de Garantare Agricolă. În scopul controlului financiar, se aplică articolele 9, 36 și 37 din respectivul regulament.
(8)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Pentru febra clasică porcină se acordă asistență financiară din partea Comunității către Institut für Virologie der Tierärztlichen Hochschule, Hanovra, Germania, în scopul îndeplinirii funcțiilor și obligațiilor prevăzute în anexa IV la Directiva 2001/89/CE.
Asistența financiară comunitară este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006, cheltuieli suportate de institutul menționat pentru programul de lucru, fiind limitată la maximum 232 000 EUR pentru perioada 1 ianuarie-31 decembrie 2007, din care maximum 18 000 EUR se alocă organizării unui seminar tehnic privind tehnicile de diagnosticare a febrei porcine clasice.
Articolul 2
Pentru maladia de Newcastle se acordă asistență financiară din partea Comunității către Central Veterinary Laboratory, Addlestone, Regatul Unit, în scopul îndeplinirii funcțiilor și obligațiilor prevăzute în anexa V la Directiva 92/66/CEE.
Asistența financiară comunitară este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006, cheltuieli suportate de laboratorul menționat pentru programul de lucru, fiind limitată la maximum 77 000 EUR pentru perioada 1 ianuarie-31 decembrie 2007.
Articolul 3
Pentru gripa aviară se acordă asistență financiară din partea Comunității către Central Veterinary Laboratory, Addlestone, Regatul Unit, în scopul îndeplinirii funcțiilor și obligațiilor prevăzute în anexa V la Directiva 92/40/CEE.
Asistența financiară comunitară este fixată la 100 % din cheltuielile eligibile, cheltuieli ce urmează a fi suportate de laboratorul menționat pentru programul de lucru, fiind limitată la maximum 406 000 EUR pentru perioada 1 ianuarie-31 decembrie 2007.
Articolul 4
Pentru boala veziculoasă a porcului se acordă asistență financiară din partea Comunității către Pirbright Laboratory, Regatul Unit, în scopul îndeplinirii funcțiilor și obligațiilor prevăzute în anexa III la Directiva 92/119/CEE.
Asistența financiară comunitară este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006, cheltuieli suportate de laboratorul menționat pentru programul de lucru, fiind limitată la maximum 126 000 EUR pentru perioada 1 ianuarie-31 decembrie 2007.
Articolul 5
Pentru febra aftoasă se acordă asistență financiară din partea Comunității către Pirbright Laboratory, Regatul Unit, în scopul îndeplinirii funcțiilor și obligațiilor prevăzute în anexa XVI la Directiva 2003/85/CE.
Asistența financiară comunitară este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006, cheltuieli suportate de laboratorul menționat pentru programul de lucru, fiind limitată la maximum 274 000 EUR pentru perioada 1 ianuarie-31 decembrie 2007.
Articolul 6
Pentru bolile peștilor se acordă asistență financiară din partea Comunității către Danish National Veterinary Institute, Aarhus, Danemarca, în scopul îndeplinirii funcțiilor și obligațiilor prevăzute în anexa C la Directiva 93/53/CEE.
Asistența financiară comunitară este fixată la 100 % din cheltuielile eligibile, astfel cum sunt acestea definite în Regulamentul (CE) nr. 1754/2006, cheltuieli suportate de institutul menționat pentru programul de lucru, fiind limitată la maximum 150 000 EUR pentru perioada 1 ianuarie-31 decembrie 2007.
Articolul 7
Pentru bolile moluștelor bivalve se acordă asistență financiară din partea Comunității către Institut français de recherche pour l'exploitation de la mer, La Tremblade, Franța, în scopul îndeplinirii funcțiilor și obligațiilor prevăzute în anexa B la Directiva 95/70/CE.
Asistența financiară comunitară este fixată la 100 % din cheltuielile eligibile, astfel cum sunt acestea definite în Regulamentul (CE) nr. 1754/2006, cheltuieli suportate de institutul menționat pentru programul de lucru, fiind limitată la maximum 90 000 EUR pentru perioada 1 ianuarie-31 decembrie 2007.
Articolul 8
Pentru pesta cabalină africană se acordă asistență financiară din partea Comunității către Laboratorio central de veterinaria de Madrid, Algete, Spania, în scopul îndeplinirii funcțiilor și obligațiilor prevăzute în anexa I la Directiva 92/35/CEE.
Asistența financiară comunitară este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006, cheltuieli suportate de laboratorul menționat pentru programul de lucru, fiind limitată la maximum 98 000 EUR pentru perioada 1 ianuarie-31 decembrie 2007, din care maximum 38 000 EUR se alocă organizării unui seminar tehnic privind tehnicile de diagnosticare a pestei cabaline africane.
Articolul 9
Pentru febra catarală ovină se acordă asistență financiară din partea Comunității către Pirbright Laboratory, Regatul Unit, în scopul îndeplinirii funcțiilor și obligațiilor prevăzute în anexa II la Directiva 2000/75/CE.
Asistența financiară comunitară este fixată la 100 % din cheltuielile eligibile, astfel cum sunt acestea definite în Regulamentul (CE) nr. 1754/2006, cheltuieli suportate de laboratorul menționat pentru programul de lucru, fiind limitată la maximum 373 000 EUR pentru perioada 1 ianuarie-31 decembrie 2007, din care maximum 45 000 EUR se alocă organizării unui seminar tehnic privind tehnicile de diagnosticare a febrei catarale ovine.
Articolul 10
Pentru serologia rabică se acordă asistență financiară din partea Comunității către laboratorul AFSSA, Nancy, Franța, în scopul îndeplinirii funcțiilor și obligațiilor prevăzute în anexa II la Decizia 2000/258/CE.
Asistența financiară comunitară este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006, cheltuieli suportate de laboratorul menționat pentru programul de lucru, fiind limitată la maximum 200 000 EUR pentru perioada 1 ianuarie-31 decembrie 2007.
Articolul 11
Pentru bruceloză, se acordă asistență financiară din partea Comunității către AFSSA - Laboratoire d’études et de recherches en pathologie animale et zoonoses, Maisons-Alfort, Franța, în scopul îndeplinirii funcțiilor și obligațiilor prevăzute în articolul 32 alineatul (2) din Regulamentul (CE) nr. 882/2004.
Asistența financiară comunitară este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006, cheltuieli suportate de laboratorul menționat pentru programul de lucru, fiind limitată la maximum 250 000 EUR pentru perioada 1 ianuarie-31 decembrie 2007, din care maximum 35 000 EUR se alocă organizării unui seminar tehnic privind tehnicile de diagnosticare a brucelozei.
Articolul 12
Pentru pesta porcină africană se acordă asistență financiară din partea Comunității către Centro de Investigación en Sanidad Animal, Valdeolmos, Madrid, Spania, în scopul îndeplinirii funcțiilor și obligațiilor prevăzute în anexa V la Directiva 2002/60/CE.
Asistența financiară comunitară este fixată la 100 % din cheltuielile eligibile, astfel cum sunt definite în Regulamentul (CE) nr. 1754/2006, cheltuieli suportate de centrul de cercetare menționat pentru programul de lucru și este limitată la maximum 120 000 EUR pentru perioada 1 ianuarie-31 decembrie 2007.
Articolul 13
Pentru evaluarea rezultatelor metodelor de testare a bovinelor reproducătoare de rasă pură și pentru armonizarea diverselor metode de testare se acordă asistență financiară din partea Comunității către Centre INTERBULL, Uppsala, Suedia, în scopul îndeplinirii funcțiilor și obligațiilor prevăzute în anexa II la Decizia 96/463/CE.
Asistența financiară comunitară este fixată la 100 % din cheltuielile eligibile, cheltuieli ce urmează a fi suportate de centrul menționat pentru programul de lucru, fiind limitată la maximum 80 000 EUR pentru perioada 1 ianuarie-31 decembrie 2007.
Articolul 14
Prezenta decizie se adresează următoarelor:
-
Institut für Virologie der Tierärztlichen Hochschule, Hannover, Germania;
-
Central Veterinary Laboratory, Addlestone, Regatul Unit;
-
Pirbright Laboratory, Regatul Unit;
-
Danish National Veterinary Institute, Aarhus, Danemarca;
-
Institut français de recherche pour l'exploitation de la mer, La Tremblade, Franța;
-
Laboratorio central de veterinaria de Madrid, Algete, Spania;
-
Laboratoire de l'AFSSA, Nancy, Franța;
-
AFSSA - Laboratoire d’études et de recherches en pathologie animale et zoonoses, Maisons-Alfort, Franța;
-
Centro de Investigación en Sanidad Animal, Valdeolmos, Madrid, Spania;
-
Centre INTERBULL, Uppsala, Suedia.
Adoptată la Bruxelles, 8 mai 2007.